Rêxistina Heqanê Merdiman a Efrînî eşkerayîyêke daye û da zanayene ke cerganê El Şerqîye yê dewleta tirke dewanê Xaltanî, Sindiyankê, Mîskê, Çeqelê Cûmê, Bircikê û Qîlê yê qezaya Cindirêsî yê Efrînî de 17 hezar zeytunêrî talan kerdî.
Mabata û Raco de cerganê Sultan Muradî dewanê Dimilya, Oşaxa Ereban, Korkana Xwarê, Korkana Jor û Memil de dewijan ra seba zeytunêran fîdye waşt.
Ame parekerdene ke reyna dewa Aşkanî de cerganê Weqasî venga dewijan da ke ê dest nanê baxçeyanê kesanê ke Efrînî ra koç kerd.
